**Zmluva o dielo**

**č. 22/2020**

**uzatvorená podľa § 536 zákona č. 513/1991 Zb. (Obchodný zákonník v platnom znení)**

**Zmluvné strany**

**Zhotoviteľ:**

**(tu uviesť názov/obchodné meno Zhotoviteľa)**

sídlo:

IČO:

DIČ:

IČ DPH:

Zastúpený:

Osoba zodpovedná za plnenie zmluvy:

bankové spojenie:

IBAN

Kontaktná emailová adresa a telefónne číslo:

(ďalej len ako „Zhotoviteľ“)

**a**

**Objednávateľ:**

**Dopravný podnik mesta Žiliny s.r.o.**

sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

Zastúpený: Ing. Ján Barienčík, PhD, konateľ

Osoba zodpovedná za plnenie zmluvy: Ing. Marián Janoš (e-mail: marian.janos@dpmz.sk, tel.: +421415660140)

bankové spojenie: Slovenská sporiteľňa, a.s.

IBAN SK1909000000005035044524

Kontaktná emailová adresa a telefónne číslo: [dpmz@dpmz.sk](mailto:dpmz@dpmz.sk), tel. 041/5660148

(ďalej len ako „Objednávateľ“)

(Zhotoviteľ a Objednávateľ ďalej aj ako „Zmluvné strany“ alebo jednotlivo „Zmluvná strana“)

**Článok I.**

**ÚVODNÉ USTANOVENIA**

* 1. Táto Zmluva o dielo (ďalej aj ako „zmluva“) sa uzatvára ako výsledok verejného obstarávania realizovaného postupom obchodnej verejnej súťaže podľa § 281-288 zákona č. 513/1991 Zb. (Obchodný zákonník v znení neskorších predpisov), ktorú vyhlásil na svojom webovom sídle Objednávateľ ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona. Obstarávaný predmet súťaže je financovaný z vlastných finančných prostriedkov obstarávateľa, t.j. Objednávateľa. Vzhľadom na výšku predpokladanej hodnoty predmetu súťaže, toto obstarávanie nie je nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné obstarávanie v zmysle interných predpisov postupom obchodnej verejnej súťaže (OVS) podľa vyššie cit. Obchodného zákonníka, ktorej predmetom bola „Revízie, servis a opravy plynových a tlakových zariadení v kotolniach Dopravného podniku mesta Žiliny s.r.o.“
  2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok II.**

**PREDMET ZMLUVY**

1. Predmetom tejto zmluvy je záväzok Zhotoviteľa vykonať pre Objednávateľa dielo „Revízie, servis a opravy plynových a tlakových zariadení v kotolniach Dopravného podniku mesta Žiliny s.r.o.“, ktorého opis a technická špecifikácia je uvedená v Prílohe č. 1 tejto zmluvy a záväzok Objednávateľa vykonané dielo prevziať a zaplatiť cenu za vykonané dielo a to za podmienok dohodnutých v tejto zmluve.

**Článok III.**

**MIESTO A ČAS PLNENIA ZMLUVY**

1. Miestom zhotovenia diela sú objekty plynových kotolní, nachádzajúce sa na pracoviskách Objednávateľa (ul. Kvačalova 800/4, ul. Košická 2) v Žiline.
2. Predmet zmluvy bude plnený odo dňa nadobudnutia účinnosti zmluvy po dobu **60 mesiacov** a to podľa harmonogramu úkonov a činností, ktoré sú uvedené v Prílohe č. 2 tejto zmluvy.

**Článok IV.**

**CENA A PLATOBNÉ PODMIENKY**

1. Zmluvné strany sa dohodli, že cena za zhotovenie diela v rozsahu podľa Prílohy č. 1 a č. 2 za celé obdobie 60 mesiacov trvania tejto zmluvy je:

............ EUR bez DPH

............ sadzba DPH (v %)

............ EUR DPH

............ EUR s DPH

DPH sa riadi zákonom č. 222/2004 Z. z. o DPH v znení neskorších predpisov.

1. Cena uvedená v bode 1. tohto čl. zmluvy je uvedená tiež v Prílohe č. 2 (Cenník) – tabuľka č. 9, ktorá obsahuje súhrnné informácie o cenách za celé zhotovenie diela.
2. Cena je stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
3. Cenu za každé zhotovené dielo (t.j. za úkony a činnosti vykonané na tlakových a plynových zariadeniach Objednávateľa v rozsahu podľa Prílohy č. 1 a č. 2 zmluvy) uhradí Objednávateľ na základe faktúry – daňového dokladu vystavenej Zhotoviteľom a za dodržania cien uvedených v Prílohe č. 2 zmluvy (Cenník). V prípade opráv technických zariadení, ktoré budú Zhotoviteľom vykonané v dôsledku vzniku nepredvídateľnej poruchy na technickom zariadení, Objednávateľ vystaví a odošle Zhotoviteľovi objednávku na predmet takejto opravy. Zhotoviteľ po vykonaní opravy bude následne fakturovať úkony a činnosti v rámci odstraňovania poruchy a závad na technických zariadeniach Objednávateľa za jednotkovú cenu uvedenú v Prílohe č. 2 zmluvy (tabuľka č. 8).

5. Použitie náhradných dielov a prípadne spotrebného materiálu pri plnení predmetu zmluvy je Zhotoviteľ povinný vždy dohodnúť s kontaktnou osobou Objednávateľa a to v etape pred zhotovením každého diela v rozsahu podľa harmonogramu úkonov a činností vyplývajúcich z Prílohy č. 1 a č. 2 zmluvy a v prípade nahlásenej poruchy pred vystavením objednávky na opravu.

Za týmto účelom Zhotoviteľ vyhotoví kalkuláciu náhradných dielov potrebných pri zhotovení diela/oprave vymeniť a túto písomnú kalkuláciu odovzdá kontaktnej osobe Objednávateľa. Pred zhotovením diela/vykonaním opravy Objednávateľ písomne (emailom) oznámi Zhoto-

viteľovi, aké náhradné diely majú byť pri zhotovení diela/vykonaní opravy použité.

Ak z kalkulácie cien náhradných dielov a materiálu, ktorú predkladá Zhotoviteľ bude vyplývať, že cena náhradného dielu alebo materiálu, ktorý má byť použitý pri oprave, presiahne hodnotu 100,00 EUR bez DPH za MJ (kus, sada, komplet...), v takom prípade si Objednávateľ vyhradzuje právo realizovať prieskum trhu za účelom zistenia aktuálnej ceny predmetného náhradného dielu alebo materiálu, za ktorú by bolo možné tento náhradný diel alebo materiál kúpiť na trhu.

Takýto prieskum trhu bude Objednávateľ realizovať s cieľom získať minimálne 2 cenové ponuky na predmetný (identický) náhradný diel alebo materiál. Objednávateľ následne vypočíta cenu predmetného náhradného dielu resp. materiálu ako aritmetický priemer cien zo získaných cenových ponúk. Zistenú priemernú cenu Objednávateľ výpočtom navýši o 10 % a takto stanovenú cenu porovná s cenou predmetného náhradného dielu alebo materiálu, ktorú uvádza v kalkulácii cien Zhotoviteľ.

Ak porovnaním týchto cien Objednávateľ zistí, že ním vypočítaná cena podľa vyššie uvedeného postupu je nižšia ako cena predmetného náhradného dielu resp. materiálu ponúkaná Zhotoviteľom v kalkulácii cien náhradných dielov a materiálu, Objednávateľ je oprávnený pred zhotovením diela/vykonaním opravy požadovať od Zhotoviteľa dodanie resp. použitie konkrétneho náhradného dielu alebo materiálu v cene za MJ, ktorú určil výpočtom Objednávateľ.

Dokumentácia z prieskumu trhu, ktorý realizoval Objednávateľ, bude vyhotovená v listinnej forme, bude odovzdaná Zhotoviteľovi a jej kópia bude následne súčasťou vystavenej faktúry za zhotovenie diela/vykonanie opravy.

Ak porovnaním cien Objednávateľ zistí, že ním vypočítaná cena je vyššia ako cena predmetného náhradného dielu resp. materiálu ponúkaná Zhotoviteľom v kalkulácii cien náhradných dielov a materiálu, v takom prípade bude akceptovať cenu predmetného náhradného dielu alebo materiálu ponúknutú Zhotoviteľom a uvedenú v kalkulácii cien náhradných dielov a materiálu.

Osoba zodpovedná za plnenie zmluvy na strane Objednávateľa je oprávnená vykonávať internú kontrolu cien náhradných dielov a materiálu ponúknutých Zhotoviteľom aj v prípade tých náhradných dielov a materiálu, ktorých cena uvedená v kalkulácii cien náhradných dielov a materiálu je nižšia ako 100,00 EUR bez DPH za MJ. Za týmto účelom Objednávateľ môže vykonať prieskum trhu a stanovenie ceny predmetného náhradného dielu alebo materiálu podľa vyššie uvedeného postupu, ktorý sa vzťahuje na cenu náhradného dielu alebo materiálu s cenou vyššou ako 100,00 EUR bez DPH za MJ. Ak bude relevantné, Objednávateľ je následne oprávnený pred zhotovením diela/vykonaním opravy požadovať od Zhotoviteľa dodanie resp. použitie konkrétneho náhradného dielu alebo materiálu v cene za MJ, ktorú určil výpočtom Objednávateľ.

Zhotoviteľ sa zaväzuje, že bude v priebehu plnenia tejto zmluvy akceptovať spôsob určenia ceny náhradných dielov Objednávateľom špecifikovaný v bode 5. tohto článku zmluvy.

Zhotoviteľ sa zároveň zaväzuje, že cenu za predmetný náhradný diel alebo materiál určenú Objednávateľom podľa vyššie uvedeného výpočtu použije pri fakturácii za zhotovené dielo resp. za vykonanú opravu.

6. Objednávateľ uhradí Zhotoviteľovi cenu za každé zhotovené dielo/opravu podľa tejto zmluvy formou bezhotovostného platobného styku na účet Zhotoviteľa, č. účtu IBAN: ........(doplní Zhotoviteľ)......, vedený v ......(doplní Zhotoviteľ)...... .

7. Zhotoviteľovi vznikne právo na vystavenie faktúry – daňového dokladu dňom riadneho a včasného dodania každého diela zhotoveného podľa tejto zmluvy.

8. Každé dielo zhotovené podľa tejto zmluvy sa považuje za dokončené a prevzaté dňom podpísania písomného výstupu (napr. písomný záznam, servisný protokol, revízna správa, potvrdenie o vykonaní odbornej skúšky alebo prehliadky, montážny list a pod.) zástupcami obidvoch Zmluvných strán. Kópia tohto písomného výstupu tvorí prílohu faktúry – daňového dokladu.

9. Splatnosť faktúry – daňového dokladu je 14 dní odo dňa jej doručenia Objednávateľovi. Faktúra bude Objednávateľovi doručená v listinnej forme. Faktúra sa považuje za uhradenú dňom pripísania vyfakturovanej čiastky na účet Zhotoviteľa.

10. Zhotoviteľom predložená faktúra – daňový doklad musí obsahovať náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy (z evidencie zmlúv u Objednávateľa) a vyšpecifikovaný rozsah fakturovaného diela. Neoddeliteľnou súčasťou faktúry je písomný výstup podľa bodu č. 8 tohto čl. zmluvy, prípadne ďalšia dokumentácia viažuca sa k zhotovenému dielu. V  prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto zmluvy, Objednávateľ má právo reklamovať faktúru Zhotoviteľovi v prípade, že faktúra bude obsahovať nedostatky. Zhotoviteľ bude vo veci reklamácie faktúry postupovať v zmysle platnej legislatívy, pričom nová lehota splatnosti opravenej alebo novej vystavenej faktúry začne plynúť dňom doručenia opravenej faktúry Objednávateľovi.

11. Objednávateľ je platiteľom dane z pridanej hodnoty (DPH). Zhotoviteľ je/nie je (Zhotoviteľ uvedie aktuálny status) platiteľom dane z pridanej hodnoty (DPH).

**Článok V.**

**PODMIENKY ZHOTOVENIA DIELA**

1. Činnosti, práce a úkony spojené so zhotovením diela bude Zhotoviteľ zabezpečovať vlastnými technickými kapacitami a s využitím kvalifikovaných, technicky spôsobilých pracovníkov.

2. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za zhotovenie diela v celom rozsahu zodpovedá Zhotoviteľ.

3. Zhotoviteľ je detailne oboznámený s rozsahom a obsahom diela, ktoré má zhotoviť a sú mu známe technické, kvalitatívne a iné podmienky potrebné k jeho zhotoveniu. Zhotoviteľ sa zaväzuje zhotoviť každé dielo dostatočne včas a to za dodržania harmonogramu a termínov vyplývajúcich z Prílohy č. 1 a č. 2 zmluvy.

4. Zhotoviteľ sa zaväzuje zhotoviť dielo pri dodržaní platných právnych noriem a technologických postupov, všeobecne záväzných technických požiadaviek a podľa platných prevádzkových a bezpečnostných predpisov. Riadi sa pri tom príslušnou legislatívou Slovenskej republiky platnou v období realizácie diela. Zhotoviteľ sa zaväzuje vyhotoviť písomné výstupy z vykonaných činností a úkonov pri zhotovení diela (napr. revízna správa, protokol, montážny list a pod.). Tieto písomné výstupy Zhotoviteľ odovzdá Objednávateľovi najneskôr do 21 kalendárnych dní od ukončenia prác, úkonov a činností na technických zariadeniach Objednávateľa. Dátum ukončenia prác, úkonov a činností bude v písomnom výstupe uvedený. Odovzdaním písomných výstupov Objednávateľovi sa považuje každé dielo za zhotovené a odovzdané. Odovzdanie potvrdia podpisom zástupcovia obidvoch zmluvných strán. Kópia potvrdeného písomného výstupu je tiež prílohou faktúry za zhotovené dielo (bližšie v čl. IV., bod 7. zmluvy).

5. Objednávateľ sa zaväzuje poskytnúť Zhotoviteľovi súčinnosť pri zhotovení diela. Objednávateľ umožní oprávneným osobám Zhotoviteľa vstup do objektov a prístup k plynovým, tlakovým zariadeniam a k iným súvisiacim zariadeniam v priestoroch plynových kotolní a pracovísk Objednávateľa a to za účelom zhotovenia diela podľa tejto zmluvy.

6. Zhotoviteľ zodpovedá za bezpečnosť pri vykonávaní činností, úkonov a prác týkajúcich sa zhotovenia diela, zodpovedá tiež za dodržiavanie všeobecne záväzných právnych predpisov týkajúcich sa ochrany života a zdravia pri práci.

7. Kontaktnou osobou na strane Objednávateľa je: Ing. Marián Janoš, e-mail: marian.janos@ @dpmz.sk, tel.: +421415660140

Kontaktnou osobou na strane Zhotoviteľa je: (doplní Zhotoviteľ)

e-mail: (doplní Zhotoviteľ)

tel.: (doplní Zhotoviteľ)

**Článok VI.**

**ZÁRUČNÁ DOBA A ZODPOVEDNOSŤ ZA VADY A NEDOSTATKY DIELA**

1. Zhotoviteľ zodpovedá za to, že každé dielo bude zhotovené a dodané podľa ustanovení tejto zmluvy včas a riadne, t.j. v stanovenom termíne, bez vád a nedostatkov, v súlade s platnou legislatívou Slovenskej republiky a ďalšími súvisiacimi predpismi.

2. Zhotoviteľ zodpovedá za vady a nedostatky zhotoveného diela v z mysle príslušných ustanovení platného Obchodného zákonníka.

3. Reklamáciu vád a nedostatkov odovzdaného diela Objednávateľ uplatní u Zhotoviteľa bezodkladne po ich zistení písomnou formou.

Reklamácia sa považuje za vybavenú odstránením vady alebo nedostatku diela prípadne jeho časti riadne a včas, s potvrdením zo strany Objednávateľa o prevzatí opraveného diela alebo jeho časti formou odovzdávajúceho-preberacieho protokolu.

4. Zhotoviteľ bezodkladne odstráni zistené a Objednávateľom písomne nahlásené vady a nedostatky zhotoveného a dodaného diela na svoje náklady, o čom bude vyhotovený písomný záznam.

5. Zhotoviteľ sa zaväzuje prípadné vady a nedostatky diela odstrániť bez zbytočného odkladu najneskôr však do 7 pracovných dní po uplatnení oprávnenej reklamácie Objednávateľom. Objednávateľ a Zhotoviteľ sa môžu písomne dohodnúť na dlhšej lehote na odstránenie vád a nedostatkov diela.

6. Záručná doba na každé zhotovené dielo podľa tejto zmluvy je Zmluvnými stranami dohodnutá v trvaní **9 mesiacov** a začína plynúť odo dňa potvrdenia písomného výstupu (podľa čl. V. bod 4. tejto zmluvy) zástupcami obidvoch Zmluvných strán.

Záručná doba sa automaticky predlžuje o dobu odstraňovania vady alebo nedostatku diela v záručnej dobe.

**Článok VII.**

**SANKCIE**

1. Za omeškanie s odovzdaním každého zhotoveného diela podľa tejto zmluvy má Objednávateľ právo požadovať od Zhotoviteľa zaplatenie zmluvnej pokuty vo výške 0,25 % z nedodanej časti diela za každý deň omeškania.

2. Za omeškanie s úhradou faktúr zaplatí Objednávateľ Zhotoviteľovi úrok z omeškania vo výške 0,25 % z nezaplatenej čiastky za každý deň omeškania.

3. Za omeškanie s odstránením vád a nedostatkov, ktoré boli reklamované v záručnej dobe, má Objednávateľ právo požadovať od Zhotoviteľa zaplatenie zmluvnej pokuty vo výške 100 EUR za každý deň omeškania.

**Článok VIII.**

**ODSTÚPENIE OD ZMLUVY**

1. Možnosť a spôsob odstúpenia od tejto zmluvy, alebo od časti záväzkov tejto zmluvy sa riadi ustanoveniami Obchodného zákonníka v platnom znení.

2. Právo odstúpenia pri podstatnom porušení tejto zmluvy môže Zmluvná strana uplatniť do 30 dní od času, kedy sa o porušení dozvedela.

3. Zmluvné strany sa dohodli, že za podstatné porušenie zmluvy budú považovať:

* ak Zhotoviteľ bude preukázateľne realizovať dielo vadne, t.j. v rozpore s podmienkami dohodnutými v zmluve alebo technologickými postupmi určenými platnými normami a inou dokumentáciou viažucou sa k zhotoveniu diela a ak napriek upozorneniu Objednávateľa vadné plnenie v primeranej lehote neodstránil,

1. ak Zhotoviteľ bude postupovať pri zhotovení diela tak, že to bude nasvedčovať tomu, že zmluvný termín dokončenia diela nebude dodržaný,
2. ak Zhotoviteľ bude v omeškaní s ukončením a odovzdaním diela viac ako 7 dní,
3. ak Objednávateľ bude meškať s úhradou faktúry dlhšie ako 30 dní.

4. Zmluvu možno tiež ukončiť kedykoľvek písomnou dohodou Zmluvných strán alebo výpoveďou aj bez uvedenia dôvodu. V prípade výpovede je výpovedná lehota 30 dní a začína plynúť prvým dňom nasledujúceho mesiaca po doručení výpovede druhej Zmluvnej strane.

5. Odstúpenie od zmluvy musí byť uskutočnené písomnou formou a bude účinné dňom doručenia druhej Zmluvnej strane, pričom Zmluvné strany sú povinné bezodkladne po zániku zmluvy vrátiť si dovtedy poskytnuté plnenia a uhradiť všetky škody, ktoré poškodenej Zmluvnej strane odstúpením od zmluvy vznikli.

**Článok IX.**

**ZÁVEREČNÉ USTANOVENIA**

1. Táto zmluva nadobúda platnosť dňom podpisu oboma Zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto zmluvy a prílohy je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto zmluvy, ktoré nie sú výslovne upravené, sa riadia právnymi predpismi Slovenskej republiky.
4. V prípade, že niektoré ustanovenia tejto zmluvy sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
5. Všetky oznámenia, výzvy a iná korešpondencia podľa tejto zmluvy budú medzi Zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode zmluvy. Všetky úkony urobené písomne sú považované za doručené okamihom ich prevzatia druhou Zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej Zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
6. Zmluvné strany obsahu zmluvy porozumeli súhlasia s ňou, na znak čoho ju podpisujú.
7. Zmluvné strany vyhlasujú, že zmluvu uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
8. Zmeny a dodatky k tejto zmluve sú platné len v písomnom vyhotovení so súhlasom Zmluvných strán.
9. Zmluva sa vyhotovuje v troch obsahovo zhodných rovnopisoch s platnosťou originálu, z ktorých Objednávateľ preberá dve vyhotovenia a Zhotoviteľ preberá jedno vyhotovenie.

**Prílohy k Zmluve o dielo:**

Príloha č. 1: Opis a technická špecifikácia predmetu obchodnej verejnej súťaže

Príloha č. 2: Cenník

V ..................., dňa ...................... V Žiline, dňa ........................

Zhotoviteľ: Objednávateľ:

................................................... .................................................

Ing. Ján Barienčík, PhD.

konateľ